Walenty Wojciech – ze titla biskup Danaba, wrocłowski sufragōn we rokach 1920 - 1940. Rodzōny 2 lutygo 1868 we Grzawie wele Pszczyny we familiji wolnygo szołtysa. Umrził we Wrocłowiu 29 moja 1940 roku. Ukōńczōł gimnazyjum we Pszczynie a sztudjyrowoł na uniwersytecie we Wrocłowiu. We roku 1894 bōł wyświyncōny, niyskorzi pracowoł kej kapelōnek na farach we Katowicach a Kluczborku. Bez krōtki czas pracowoł kej farorz we Lewinie Brzeskim a niyskorzi we Mieroszowie. We 1902 roku ôstoł przekludzony do Korfantowa, kaj robił kej farorz do roku 1916. Bez tyn czas, ze uōnygo inicjatywy postowiōno we 1904 roku nowy kośćōł pod wezwaniem św. Apostołōw Pyjtra a Pawła we Rzymkowicach we rokach 1908 -1911, we Korfantowie na placu rozybranej staryj świōntyniji, postowiono nowy kośćōł pod wezwaniym Świyntej Trōjcy. Zrychtowoł remont kaplicōw we placu pielgrzimek na Szwedzkij Gōrce wele Prziborza Małygo. We roku 1916 ôstoł wrocłowskim kanōnikem a radcōm biskupij kuryje, fare we Korfantowie ôbioł po nim uōnygo brat, a tyż kśōndz Antoni Wojciech. Ôstoł biskupym 1 moja 1920. Prowił kazania we polskij a miymieckij godce. ks. Piotr Nitecki, Biskupi Kościoła we Polsce. Słownik biograficzny. Warszawa 2000. (we polskij godce)